**Výzva na predloženie ponuky pre účely zistenia predpokladanej hodnoty zákazky**

Dobrý deň,

Verejný obstarávateľ Ministerstvo vnútra Slovenskej republiky realizuje prieskum trhu na predmet zákazky „Preprava ľudských pozostatkov a ľudských ostatkov na súdnu pitvu pre Krajské riaditeľstvo Policajného zboru v Trenčíne a Okresné riaditeľstvo Policajného zboru v Trenčíne“.

Za účelom stanovenia predpokladanej hodnoty zákazky si Vás dovoľujeme požiadať o predloženie cenovej ponuky prostredníctvom systému JOSEPHINE, v termíne do 25. 06. 2024 do 12:00 hod.

Verejný obstarávateľ môže zaslať záväznú objednávku alebo uzatvoriť zmluvu so záujemcom, ktorého cenová ponuka, t. j. celková cena za predmet v EUR s DPH bude najnižšia (z ponúk predložených v lehote na predkladanie ponúk) a za predpokladu, že spĺňa/splní všetky požiadavky verejného obstarávateľa uvedené v tejto prílohe.

V prílohe Vám zasielame opis predmetu zákazky.

Ponuku predkladajte len prostredníctvom systému JOSEPHINE.

S pozdravom

Ing. Monika Maslová

Odborný radca

Centrum podpory Trenčín

Jilemnického 1

911 42 Trenčín

### I. Opis

**Názov zákazky:**

Preprava ľudských pozostatkov a ľudských ostatkov na súdnu pitvu pre Krajské riaditeľstvo Policajného zboru v Trenčíne a pre Okresné riaditeľstvo Policajného zboru v Trenčíne

**Druh zákazky:**

Služba

**Spoločný slovník obstarávania (CPV):**

98370000-7 POHREBNÉ A SÚVISIACE SLUŽBY

**Rozdelenie predmetu zákazky na časti:**

Požaduje sa predloženie ponuky na celý predmet zákazky, predmet zákazky nie je rozdelený na časti.

**Hlavné miesto poskytovania služieb:**

Ministerstvo vnútra Slovenskej republiky - Krajské riaditeľstvo Policajného zboru v Trenčíne a Okresné riaditeľstvo Policajného zboru v Trenčíne.

**Termín splnenia zákazky:**

Priebežne počas trvania zmluvy, najviac však 24 mesiacov od uzatvorenia zmluvy.

**Opis predmetu zákazky:**

Zabezpečenie prepravy ľudských pozostatkov a ľudských ostatkov v rámci Krajského riaditeľstva Policajného zboru v Trenčíne a Okresného riaditeľstva Policajného zboru v Trenčíne a im podriadeným útvarom za účelom vykonania súdnej pitvy. Uchádzač bude v prípade potreby privolaný príslušníkom PZ na miesto činu, kde je povinný sa dostaviť do 90 minút od telefonického nahlásenia objednávateľom. Na uvedenom mieste vyzdvihne ľudské pozostatky, prípadne ostatky a podľa ďalších pokynov príslušníka PZ ich prevezie na súdnu pitvu do zariadenia v Martine alebo Nitre. Zaväzuje sa zabezpečovať manipuláciu nepretržite 24 hodín.

Cena za uvedené služby musí byť uvedená ako cena bez DPH, sadzba DPH, výška DPH a cena s DPH, ak uchádzač nie je platiteľom DPH, na túto skutočnosť v ponuke upozorní. Cena počas trvania zákazky bude pevná a konečná. Ponuka musí obsahovať minimálne všetky informácie, údaje a položky tak, ako je priložené v tabuľke.

|  |  |  |  |  |
| --- | --- | --- | --- | --- |
| **Bod** | **Názov služby** | **Cena za úkon v € bez DPH** | **DPH 20%** | **Cena za úkon v € s DPH** |
| **1.** | Cena za prepravu a uskladnenie ľudských pozostatkov za účelom vykonania súdnej pitvy  **v cene je zahrnuté:**   * Cena za prepravu * Manipulácia so zosnulým * Použitie mraziaceho/chladiaceho boxu do 100 hod. * Transportný vak * Čakacia doba – výkon na mieste * Dezinfekcia vozidla |  |  |  |
| **2.** | Použitie chladiaceho/mraziaceho boxu nad 100 h  (cena za 1 hod.) |  |  |  |
| **3.** | Súčet cien (bod 1. a bod 2.) |  |  |  |

### II. Administratívne informácie

**Komunikácia:**

Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému https://josephine.proebiz.com v položke „Knižnica manuálov a odkazov“.

Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému https://josephine.proebiz.com v položke „Knižnica manuálov a odkazov“.

**Lehota na predkladanie ponúk:**

Dátum: 25.06.2024

Čas: 12:00 hod.

**Spôsob predkladania ponúk:**

Formou predloženia ponuky do predmetnej zákazky v elektronickej forme v systéme JOSEPHINE umiestnenom na webovej adrese <https://josephine.proebiz.com>.

### III. Podmienky účasti

1. Doklad o oprávnení poskytovať službu (živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra) alebo potvrdenie príslušného orgánu, v ktorom musí byť zapísaný predmet podnikania oprávňujúci uchádzača na dodanie požadovaného predmetu zákazky.

2. Podpísaný a opečiatkovaný prevádzkový poriadok schválený Regionálnym úradom verejného zdravotníctva.

3. Čestné vyhlásenie o nezákaze vo verejnom obstarávaní.

Verejný obstarávateľ nepožaduje predloženie originálu alebo úradne overenej kópie vyššie uvedených dokladov.

### IV. Kritériá vyhodnotenia ponúk

Najnižšia cena.

Za najnižšiu cenu sa považuje súčet cien za celý predmet obstarávania (bod 3. tabuľky v I. časti tejto výzvy). V prípade rovnosti súčtu cien (bod 3.) bude rozhodovať ponuka uchádzača s nižšou cenou v bode 2.

Na základe výsledku vyhodnotenia ponúk bude určený úspešný uchádzač. Neúspešných uchádzačov bude verejný obstarávateľ informovať o výsledku vyhodnotenia ponúk.

Výsledkom predloženia cenovej ponuky na stanovenie predbežnej hodnoty zákazky môže byť zmluva a objednávky podľa potreby na dodanie požadovaného množstva predmetu zákazky.

Preddavok ani zálohová platba sa neposkytuje.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.